Document ID: 31994R2506

ΚΑΝΟΝΙΣΜΟΣ (ΕΚ) αριθ. 2506/94 ΤΗΣ ΕΠΙΤΡΟΠΗΣ της 17ης Οκτωβρίου 1994 για τροποποίηση των ενδεικτικών ανωτάτων ορίων που προβλέπονται από τον κανονισμό (ΕΟΚ) αριθ. 1112/93 στα πλαίσια του συμπληρωματικού μηχανισμού στις συναλλαγές με την Ισπανία στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 85 παράγραφος 3,
Εκτιμώντας:
ότι ο κανονισμός (ΕΟΚ) αριθ. 1112/93 της Επιτροπής (1), όπως τροποποιήθηκε τελευταία από τον κανονισμό (ΕΚ) αριθ. 936/94 (2), καθόρισε για το πέμπτο και το έκτο δίμηνο του 1994 τα ενδεικτικά ανώτατα όρια εισαγωγής για τα ζωντανά ζώα που προέρχονται από την Κοινότητα με τη σύνθεσή της στις 31 Δεκεμβρίου 1985-
ότι η Επιτροπή, με τον κανονισμό (ΕΚ) αριθ. 2172/94 (3), ανέστειλε προσωρινά την έκδοση πιστοποιητικών ΣΜΣ και ενέκρινε την εκ νέου υποβολή αιτήσεων από τις 3 Οκτωβρίου ως συντηρητικό μέτρο- ότι, λαμβανομένης υπόψη της προβλεπόμενης εξελίξεως της ισπανικής αγοράς και στο πλαίσιο των οριστικών μέτρων κατ' εφαρμογή του άρθρου 85 παράγραφος 3 της πράξης προσχωρήσεως, θα πρέπει να αυξηθεί το ανώτατο ενδεικτικό όριο που καθορίστηκε για το πέμπτο και έκτο δίμηνο του 1994-
ότι οι συμπληρωματικές ποσότητες που αφορούν το πέμπτο δίμηνο έχουν ήδη ληφθεί υπόψη κατά την έκδοση των πιστοποιητικών για τα οποία υποβλήθηκε αίτηση από τις 3 Οκτωβρίου 1994 και μετά- ότι πρέπει, επομένως, να προβλεφθεί ότι ο παρών κανονισμός εφαρμόζεται από την προαναφερθείσα ημερομηνία-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι του κανονισμού (ΕΟΚ) αριθ. 1112/93 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 3 Οκτωβρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Οκτωβρίου 1994.

Labels: 3
18
6